Og Þorkell Gunnar Sigurbjörnsson ætlar að fara betur yfir lokaumferðina í fótboltanum í íþróttapakka dagsins, þar sem Víkingsleikurinn kemur eðli málsins samkvæmt líka við sögu.
Víkingur er með pálmann í höndunum fyrir leiki dagsins í lokaumferð Íslandsmótsins. 30 ár eru liðin frá því Víkingur varð síðast Íslandsmeistari, þá eftir 3-1 sigur á Víði í Garði í lokaumferðinni 1991. Neikvæðar niðurstöður úr hraðprófum eru nauðsynleg fyrir áhorfendur til að komast inn á völlinn í Víkinni í dag og er það gert til að koma fleiri áhorfendum á leikinn. Á sama tíma í Kópavogi fer fram Kópavogsslagur milli Breiðabliks og HK á Kópavogsvelli, þar þurfa Blikar að treysta á óvænt úrslit í Víkinni til að bikarinn endin í Kópavoginum. Víkingum dugir ekkert annað en sigur fari það svo að Breiðablik vinni HK, eitt stig skilur liðin að en Breiðablik er með töluvert betri markatölu.
Á botni deildarinnar er sömuleiðis mikil spenna, þar geta enn nokkur lið fallið niður um deild. Þau lið sem eru í baráttunni þar eru HK, ÍA og Keflavík. ÍA þarf nauðsynlega á sigri að halda en liðið er sem stendur í næst neðsta sæti deildarinnar með 18 stig, tveimur stigum á eftir HK sem er með 20 stig, Keflavík er svo þar fyrir ofan með 21 stig en Fylkir er þegar fallið í 1.deild.